אדולף קלדור

**אדולף קלדור** (במקור **קוֹהְן** הגרסה האוסטרית-הונגרית ל**כהן**, בהונגרית: **Káldor Adolf**; מודור, 10 באוגוסט 1882 – מחנה הריכוז אושוויץ, 12 ביולי 1944)  היה דוקטור לרפואה (MD), רופא צבאי (סגן) מעוטר במדליות במלחמת העולם הראשונה, קצין רפואה, רופא ראשי, רופא נערץ על ידי הקהילה ומונצח בצורה יוצא דופן הן כרחוב על שמו הן כקליניקה רפואית על שמו שסיפור חייו מונצח בסרט יוטיוב, הן פסלו ועוד.

## קורות חייו
אדולף קוהן (כהן) נולד במשפחה יהודית כבנם של יעקב קוהן ושל יוליאנה שאר. בשנת 1899, קון שינה את שם משפחתו לקלדור. הוא סיים את בית הספר התיכון ואת האוניברסיטה בבודפשט (שמה היום אוניברסיטת אטווש לוראנד), שם קיבל את התואר ברפואה ב-1906. לאחר שסיים את לימודיו, הוא הפך לרופא מתמחה בבית החולים הציבורי בעיר פץ' ולאחר מכן ב-1908 עבד כרופא מתמחה בבית החולים סנט אישטוואן בבודפשט. ב-1909 פתח מרפאה בבודפוק בדרום מערב בודפשט, וגם המשיך את התמחותו בבית החולים. בודפוק נמצאת היום ברובע 22 (אז עיר עצמאית בת כ-25,000 תושבים). במהלך מלחמת העולם הראשונה שירת כרופא בדרגת סגן בשדה הקרב וקיבל עיטורים רבים. בשנת 1916 שוחרר ונבחר לרופא הראשי של העיר, בשנת 1928 הוסמך כקצין רפואה והרופא הראשי של המחוז. הוא קידם באופן פעיל הקמת מכון לטיפול בתינוקות (כלל טיפת חלב, מרפאת תינוקות וכדומה בשל תמותת תינוקות גדולה בעיר).

ב-24 באפריל 1917 בבודפשט, ביוז'פווארוש, התחתן עם בורבאלה (ברברה) הרצפלדר, ילידת ג'נג'ש, 1893, בתם של יוז'ף הרצפלדר ושל תרז דויטש. היה להם בן אחד, אימרה (1920–1982) שהפך לרופא גם הוא ב-1942. כבר באותה שנה דרש מושל המחוז הימני לפטר את קלדור מתפקידו בשל יהדותו, אך ראש העיר לא נענה לדרישה והוצא לגמלאות. גם ראש העיר החדש לא פיטר את קלדור. בשנת 1944 גורש אדולף קלדור לאושוויץ ממפעל הלבנים באובודה, יחד עם אשתו בשל מוצאם היהודי. הוא הוזהר על ידי אנשים בעלי השפעה והוצע לו לברוח, אך הוא חשב שהחדשות על רדיפת היהודים היו מתיחה. תושבי בודפוק ארגנו את החילוץ שלו (פעמיים באמצעות שיחוד השוטרים ולאחר מכן השומרים), אך הוא סירב לקבלו, תוך אמון בטוב הלב האנושי. הוא מת באושוויץ יחד עם אשתו ב-12 ביולי 1944. תושבי בודפוק ועובדי מרתפי היין של בודפוק הסתירו ביחד את בנם אימרה. לאחר מלחמת העולם השנייה, אימרה התחתן עם בת הבעלים של המפעל ELZETT Művek. לאחר הלאמת המפעל היגר עם אשתו לאוסטרליה, שם עבד כפרופסור לפיזיולוגיה באוניברסיטה בפרת'.

## הנצחתו
* רחוב אדולף קאלדור (Káldor Adolf utca) בבודפוק נקרא על שמו
* על שמו נקראת מרפאת המומחים הגדולה שהקים ב-2014
* פסלו הוצב תחילה בכיכר מאז 1969 (יצירתה של הפסלת זוכת פרס מיהאי מונקאצ'י ארז'בט שאר). הפסל נגנב ופסל שני הוכן והוצב במרפאה)

## לקריאה נוספת
* A magyar társadalom lexikonja. A Magyar Társadalom Lexikona Kiadóvállalat, Budapest, 1930. 268. o. (לקסיקון חברתי הונגרי)
* Magyar Közlöny - Hivatalos lap, 1946. október 29. / 247. old. (ידיעון הונגרי 1946)
* A 2014. február 27-i képviselőtestületi ülés napirendje XXII.hu, 2014. 02. 21.
* Hadi kitüntetés után a holokauszt áldozata lett az orvosi szakrendelő névadója Huszonketto.hu, 2020.11.17. (לאחר העיטורים הצבאיים הפך לקורבן השואה)

## קישורים חיצוניים
* אדולף קלדור - סיפורו בסרט יוטיוב (בהונגרית)
* המרפאה המקצועית אדולף קלדור
* פסלו של אדולף קלדור
## הערות שוליים

קטגוריה:רופאים יהודים הונגרים
קטגוריה:רופאים פנימיים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:אסירים במחנה הריכוז אושוויץ
קטגוריה:נספים במחנה ההשמדה אושוויץ
קטגוריה:נספי השואה
קטגוריה:הונגרים שנולדו ב-1882
קטגוריה:הונגרים שנפטרו ב-1944